CELEX: 32021D1744
Language: el
Date: 2021-09-28 00:00:00
Title: Απόφαση (ΕΕ) 2021/1744 του Συμβουλίου της 28ης Σεπτεμβρίου 2021 με την οποία καθορίζεται η θέση που πρέπει να ληφθεί, εξ ονόματος της Ευρωπαϊκής Ένωσης, στη 15η Γενική Συνέλευση του Διακυβερνητικού Οργανισμού Διεθνών Σιδηροδρομικών Μεταφορών (OTIF)

4.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 351/1
               
            
         ΑΠΟΦΑΣΗ (ΕΕ) 2021/1744 ΤΟΥ ΣΥΜΒΟΥΛΙΟΥ
         της 28ης Σεπτεμβρίου 2021
         με την οποία καθορίζεται η θέση που πρέπει να ληφθεί, εξ ονόματος της Ευρωπαϊκής Ένωσης, στη 15η Γενική Συνέλευση του Διακυβερνητικού Οργανισμού Διεθνών Σιδηροδρομικών Μεταφορών (OTIF)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 91, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η Ένωση προσχώρησε στη σύμβαση περί των διεθνών σιδηροδρομικών μεταφορών της 9ης Μαΐου 1980, όπως τροποποιήθηκε από το πρωτόκολλο του Βίλνιους της 3ης Ιουνίου 1999 («COTIF»), δυνάμει της απόφασης 2013/103/ΕΕ του Συμβουλίου (1).
                  
               
                     (2)
                  
                  
                     Η Γενική Συνέλευση του OTIF έχει συσταθεί σύμφωνα με το άρθρο 13 § 1 στοιχείο α) της COTIF («Γενική Συνέλευση»).
                  
               
                     (3)
                  
                  
                     Η Ένωση συμμετέχει στη Γενική Συνέλευση σύμφωνα με την COTIF, τον εσωτερικό κανονισμό της Γενικής Συνέλευσης και τη συμφωνία σχετικά με την προσχώρηση της Ένωσης στην COTIF.
                  
               
                     (4)
                  
                  
                     Κατά τη 15η σύνοδό της που πρόκειται να πραγματοποιηθεί από τις 28 έως τις 29 Σεπτεμβρίου 2021, η Γενική Συνέλευση αναμένεται να αποφασίσει σχετικά με τα εξής: την εκπόνηση μακροπρόθεσμης στρατηγικής για τον OTIF· πρόταση κανονισμού σχετικά με την εκλογή και τους όρους άσκησης των καθηκόντων του Γενικού Γραμματέα· πρόταση για τη συγχώνευση των δραστηριοτήτων της ad hoc επιτροπής συνεργασίας και της ομάδας εργασίας νομικών εμπειρογνωμόνων σε μια ενιαία ad hoc επιτροπή νομικών θεμάτων και διεθνούς συνεργασίας· πρόταση απόφασης σχετικά με την παρακολούθηση και την αξιολόγηση των νομικών πράξεων του OTIF· και προτάσεις τροποποίησης του εσωτερικού κανονισμού της Γενικής Συνέλευσης.
                  
               
                     (5)
                  
                  
                     Κατά την εν λόγω σύνοδο, η Γενική Συνέλευση αναμένεται επίσης να διατυπώσει τις απόψεις του OTIF σχετικά με την πρωτοβουλία της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΟΗΕ) για το ενιαίο σιδηροδρομικό δίκαιο, ειδικότερα όσον αφορά δύο εναλλακτικές προσεγγίσεις για την ενοποίηση της σιδηροδρομικής νομοθεσίας σε παγκόσμιο επίπεδο.
                  
               
                     (6)
                  
                  
                     Ενδείκνυται να καθοριστεί η θέση που πρέπει να ληφθεί, εξ ονόματος της Ένωσης, στη 15η Γενική Συνέλευση του OTIF, δεδομένου ότι η Ένωση είναι μέλος του OTIF και οι αποφάσεις που θα ληφθούν από τη Γενική Συνέλευση έχουν αντίκτυπο στη λειτουργία και στην αναπτυξιακή στρατηγική του οργανισμού.
                  
               
                     (7)
                  
                  
                     Η 15η Γενική Συνέλευση θα εξετάσει το ενδεχόμενο έκδοσης νομικά δεσμευτικής πράξης που θα ρυθμίζει την εκλογή και τους όρους άσκησης των καθηκόντων του Γενικού Γραμματέα, ο οποίος είναι ένα από τα όργανα του OTIF που ορίζονται στο άρθρο 13 της COTIF. Η νέα πράξη θα παρέχει ένα ολοκληρωμένο πλαίσιο που θα καλύπτει όλες τις κύριες πτυχές του θέματος (αρχές εκλογής, κριτήρια προσόντων, πρόσκληση υποβολής υποψηφιοτήτων, υποβολή και εξέταση υποψηφιοτήτων, διαφάνεια, ψηφοφορία, όροι άσκησης των καθηκόντων κ.λπ.).
                  
               
                     (8)
                  
                  
                     Όσον αφορά τη στρατηγική ανάπτυξη του OTIF, ο Γενικός Γραμματέας προτείνει να συνεχιστεί και να ενταθεί η συζήτηση σχετικά με σχέδιο πρότασης μακροπρόθεσμης στρατηγικής για τον OTIF, μετά τη διαβούλευση που διοργανώθηκε στις αρχές του 2021. Στη συνέχεια, ένα αναθεωρημένο σχέδιο πρότασης θα υποβληθεί προς εξέταση και έγκριση από τη Γενική Συνέλευση κατά την επόμενη τακτική σύνοδό της. Η Γενική Συνέλευση θα πρέπει να αναθέσει στον Γενικό Γραμματέα να προβεί στις αναγκαίες ενέργειες για τον σκοπό αυτόν.
                  
               
                     (9)
                  
                  
                     Η Γενική Συνέλευση θα εξετάσει την ευκαιρία συγχώνευσης των δραστηριοτήτων της ad hoc επιτροπής συνεργασίας και της ομάδας εργασίας νομικών εμπειρογνωμόνων σε μία ενιαία ad hoc επιτροπή νομικών θεμάτων και διεθνούς συνεργασίας. Σημειώνεται ότι το θεσμικό πλαίσιο του OTIF ορίζεται στον τίτλο ΙΙΙ της COTIF. Σύμφωνα με το άρθρο 13 § 2 της COTIF, η Γενική Συνέλευση μπορεί να αποφασίζει να συστήνει προσωρινά άλλες επιτροπές με συγκεκριμένα καθήκοντα. Ως εκ τούτου, η πρόταση του Γενικού Γραμματέα για την προσωρινή σύσταση ad hoc επιτροπής νομικών θεμάτων και διεθνούς συνεργασίας πρέπει να εξεταστεί βάσει του υφιστάμενου θεσμικού πλαισίου του OTIF.
                  
               
                     (10)
                  
                  
                     Για την καλύτερη παρακολούθηση και βελτίωση της εφαρμογής της COTIF, η Γενική Συνέλευση αναμένεται να εκδώσει εσωτερική απόφαση σχετικά με την παρακολούθηση και την αξιολόγηση του νομικού πλαισίου της COTIF. Η προτεινόμενη απόφαση δίνει μορφή στο καθήκον του OTIF που ορίζεται στο άρθρο 2 § 1 στοιχείο ε) της COTIF να παρακολουθεί την εφαρμογή όλων των κανόνων και συστάσεων (νομικών πράξεων) που θεσπίζονται στο πλαίσιο του οργανισμού. Για τον εν λόγω σκοπό, το σχέδιο απόφασης καθορίζει ειδικές απαιτήσεις για τον Γενικό Γραμματέα του OTIF και για τα μέλη του OTIF, και συγκεκριμένα: ο Γενικός Γραμματέας θα παρακολουθεί και θα αξιολογεί συστηματικά την εφαρμογή της COTIF· τα όργανα του OTIF θα έχουν δικαίωμα να αρχίσουν να παρακολουθούν και να αξιολογούν την εφαρμογή συγκεκριμένης νομικής πράξης στο πλαίσιο των αρμοδιοτήτων τους ή των οικείων ειδικών διατάξεων· ο Γενικός Γραμματέας θα μπορεί να ξεκινήσει την παρακολούθηση και την αξιολόγηση οποιασδήποτε νομικής πράξης· τα μέλη του OTIF θα συνεργάζονται με τον Γενικό Γραμματέα και θα παρέχουν όλες τις σχετικές πληροφορίες για τους σκοπούς της παρακολούθησης και της αξιολόγησης νομικών πράξεων.
                  
               
                     (11)
                  
                  
                     Η Γενική Συνέλευση θα εξετάσει επίσης και θα εγκρίνει θέση σχετικά με τις τελευταίες εξελίξεις στο πλαίσιο της πρωτοβουλίας της ΟΕΕ/ΟΗΕ) σχετικά με το ενιαίο σιδηροδρομικό δίκαιο. Ειδικότερα, η Γενική Συνέλευση μπορεί να εκφράσει την υποστήριξή της για την εκπόνηση και την έγκριση ενός νομοθετήματος διασύνδεσης για τη διευκόλυνση των διεθνών σιδηροδρομικών εμπορευματικών μεταφορών μεταξύ Ευρώπης και Ασίας, υπό την προϋπόθεση ότι το εν λόγω νομοθέτημα διασύνδεσης δεν αντιβαίνει στους κανόνες της COTIF. Η εν λόγω θέση θα εκφραστεί στην 74η σύνοδο της ομάδας εργασίας «Σιδηροδρομικές μεταφορές» της ΟΕΕ/ΟΗΕ τον Νοέμβριο του 2021, η οποία αποτελεί το μόνιμο όργανο που είναι αρμόδιο να αποφασίζει σχετικά με τα επόμενα βήματα της πρωτοβουλίας για το ενιαίο σιδηροδρομικό δίκαιο.
                  
               
                     (12)
                  
                  
                     Κατά τη 15η σύνοδό της, η Γενική Συνέλευση θα λάβει επίσης απόφαση για την τροποποίηση του εσωτερικού κανονισμού της. Μια ενοποιημένη έκδοση του εσωτερικού κανονισμού θα εγκριθεί και αναμένεται να αρχίσει να ισχύει την πρώτη ημέρα μετά τη σύνοδο.
                  
               
                     (13)
                  
                  
                     Οι προτεινόμενες αποφάσεις συνάδουν με το δίκαιο και τους στρατηγικούς στόχους της Ένωσης και, συνεπώς, θα πρέπει να υποστηριχθούν από την Ένωση.
                  
               
                     (14)
                  
                  
                     Σύμφωνα με το παράρτημα III της απόφασης 2013/103/ΕΕ, η προετοιμασία των συνεδριάσεων του OTIF περιλαμβάνει τον επιτόπιο συντονισμό. Επομένως, ήσσονος σημασίας αλλαγές στην παρούσα θέση της Ένωσης μπορούν να συμφωνούνται κατά τον επιτόπιο συντονισμό χωρίς να απαιτείται άλλη απόφαση του Συμβουλίου, ιδίως ώστε να είναι δυνατή η αντίδραση σε προτάσεις και εξελίξεις που δεν ελήφθησαν υπόψη κατά την έκδοση της παρούσας απόφασης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στη 15η Γενική Συνέλευση του Διακυβερνητικού Οργανισμού Διεθνών Σιδηροδρομικών Μεταφορών (OTIF) καθορίζεται στο παράρτημα.
            Οι εκπρόσωποι της Ένωσης στη Γενική Συνέλευση δύνανται να συμφωνήσουν σε ήσσονος σημασίας αλλαγές στη θέση που ορίζεται στο παράρτημα χωρίς άλλη απόφαση του Συμβουλίου.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 28 Σεπτεμβρίου 2021.
            
               
                  Για το Συμβούλιο
               
               
                  Η Πρόεδρος
               
               S. KUSTEC
            
         
         
            (1)  Απόφαση 2013/103/ΕΕ του Συμβουλίου, της 16ης Ιουνίου 2011, για την υπογραφή και τη σύναψη της συμφωνίας μεταξύ της Ευρωπαϊκής Ένωσης και της Διακυβερνητικής Οργάνωσης περί των διεθνών σιδηροδρομικών μεταφορών σχετικά με την προσχώρηση της Ευρωπαϊκής Ένωσης στη σύμβαση περί των διεθνών σιδηροδρομικών μεταφορών (COTIF), της 9ης Μαΐου 1980, όπως τροποποιήθηκε από το πρωτόκολλο του Βίλνιους στις 3 Ιουνίου 1999 (ΕΕ L 51 της 23.2.2013, σ. 1).
      
      
         
            ΠΑΡΑΡΤΗΜΑ
            1.   Εισαγωγή
            
            Η 15η Γενική Συνέλευση του Διακυβερνητικού Οργανισμού Διεθνών Σιδηροδρομικών Μεταφορών (OTIF) πρόκειται να πραγματοποιηθεί από τις 28 έως τις 29 Σεπτεμβρίου 2021. Τα έγγραφα της συνόδου είναι διαθέσιμα στον ιστότοπο του OTIF στον ακόλουθο σύνδεσμο:
            http://extranet.otif.org/fr/?page_id=140
            2.   Θέση της Ένωσης σχετικά με ορισμένα σημεία της ημερήσιας διάταξης
            
            
               Σημείο 1 της ημερήσιας διάταξης – Εκλογή προέδρου και αντιπροέδρου
            
            
                        Έγγραφο/-α:
                     
                     
                        Κανένα
                     
                  
                        Αρμοδιότητα:
                     
                     
                        Η Ένωση (συντρέχουσα)
                     
                  
                        Άσκηση των δικαιωμάτων ψήφου:
                     
                     
                        Τα κράτη μέλη
                     
                  
                        Θέση:
                     
                     
                        Καμία
                     
                  
               Σημείο 2 της ημερήσιας διάταξης – Έγκριση της ημερήσιας διάταξης
            
            
                        Έγγραφο/-α:
                     
                     
                        SG-21009-AG 15/2
                     
                  
                        Αρμοδιότητα:
                     
                     
                        Η Ένωση (συντρέχουσα και αποκλειστική), με την επιφύλαξη των αρμοδιοτήτων των κρατών μελών σχετικά με το σημείο 11 της ημερήσιας διάταξης
                     
                  
                        Άσκηση των δικαιωμάτων ψήφου:
                     
                     
                        Η Ένωση, με την επιφύλαξη των αρμοδιοτήτων των κρατών μελών σχετικά με το σημείο 11 της ημερήσιας διάταξης
                     
                  
                        Θέση:
                     
                     
                        Υπέρ της έγκρισης του σχεδίου ημερήσιας διάταξης
                     
                  
               Σημείο 3 της ημερήσιας διάταξης – Σύσταση της Επιτροπής Διαπιστευτηρίων
            
            
                        Έγγραφο/-α:
                     
                     
                        Κανένα
                     
                  
                        Αρμοδιότητα:
                     
                     
                        Η Ένωση (συντρέχουσα)
                     
                  
                        Άσκηση των δικαιωμάτων ψήφου:
                     
                     
                        Τα κράτη μέλη
                     
                  
                        Θέση:
                     
                     
                        Καμία
                     
                  
               Σημείο 4 της ημερήσιας διάταξης – Οργάνωση των εργασιών και ορισμός τυχόν επιτροπών που κρίνονται αναγκαίες
            
            
                        Έγγραφο/-α:
                     
                     
                        Κανένα
                     
                  
                        Αρμοδιότητα:
                     
                     
                        Η Ένωση (συντρέχουσα)
                     
                  
                        Άσκηση των δικαιωμάτων ψήφου:
                     
                     
                        Τα κράτη μέλη
                     
                  
                        Θέση:
                     
                     
                        Καμία
                     
                  
               Σημείο 5 της ημερήσιας διάταξης – Κατάσταση της σύμβασης και συμμετοχή στον OTIF
            
            
                        Έγγραφο/-α:
                     
                     
                        SG-21010-AG15/5
                     
                  
                        Αρμοδιότητα:
                     
                     
                        Η Ένωση (συντρέχουσα)
                     
                  
                        Άσκηση των δικαιωμάτων ψήφου:
                     
                     
                        Άνευ αντικειμένου
                     
                  
                        Θέση:
                     
                     
                        Καμία
                     
                  
               Σημείο 6 της ημερήσιας διάταξης – Εκλογή Γενικού Γραμματέα για την περίοδο από 1 Ιανουαρίου 2022 έως 31 Δεκεμβρίου 2024
            
            
                        Έγγραφο/-α:
                     
                     
                        Περιορισμένη διανομή
                     
                  
                        Αρμοδιότητα:
                     
                     
                        Η Ένωση (συντρέχουσα)
                     
                  
                        Άσκηση των δικαιωμάτων ψήφου:
                     
                     
                        Τα κράτη μέλη
                     
                  
                        Θέση:
                     
                     
                        Καμία
                     
                  
               Σημείο 7 της ημερήσιας διάταξης – Μακροπρόθεσμη στρατηγική του OTIF
            
            
                        Έγγραφο/-α:
                     
                     
                        SG-21017-AG 15/7
                     
                  
                        Αρμοδιότητα:
                     
                     
                        Η Ένωση (συντρέχουσα και αποκλειστική)
                     
                  
                        Άσκηση των δικαιωμάτων ψήφου:
                     
                     
                        Η Ένωση
                     
                  
                        Θέση:
                     
                     
                        Υποστηρίζεται η πρωτοβουλία του Γενικού Γραμματέα για την ανάπτυξη μακροπρόθεσμης στρατηγικής του OTIF.
                        Λαμβάνεται υπόψη η έκθεση του Γενικού Γραμματέα και εκτιμάται το γεγονός ότι οι παρατηρήσεις που υπέβαλε η Ένωση κατά τη διαδικασία διαβούλευσης ελήφθησαν ουσιαστικά υπόψη.
                        Υποστηρίζεται η πρόταση απόφασης της Γενικής Συνέλευσης:
                        
                                    —
                                 
                                 
                                    να ανατεθεί στον Γενικό Γραμματέα η εκπόνηση αναθεωρημένου σχεδίου πρότασης μακροπρόθεσμης στρατηγικής για τον OTIF, το οποίο θα πρέπει να βασίζεται στο σχέδιο που στάλθηκε με την εγκύκλιο SG-21001 (βλ. παράρτημα 1 του εγγράφου SG-21017-AG 15/7) και επικαιροποιήθηκε σύμφωνα με την αντίδραση του Γενικού Γραμματέα στις παρατηρήσεις που ελήφθησαν κατά τη διαβούλευση (μέρος Δ του εγγράφου SG-21017-AG 15/7) και με τα αποτελέσματα των συζητήσεων στη 15η Γενική Συνέλευση, και
                                 
                              
                                    —
                                 
                                 
                                    να ανατεθεί στον Γενικό Γραμματέα, σε διαβούλευση με τα όργανα του OTIF, η εκπόνηση μακροπρόθεσμης στρατηγικής για τον OTIF και η υποβολή της προς έγκριση στην επόμενη τακτική σύνοδο της Γενικής Συνέλευσης, που έχει προγραμματιστεί για το φθινόπωρο του 2024.
                                 
                              Ενόψει περαιτέρω συζητήσεων στο πλαίσιο του OTIF σχετικά με το θέμα αυτό, η Ένωση σκοπεύει να δώσει προσοχή για να διασφαλίσει ότι η μακροπρόθεσμη στρατηγική για τον OTIF συνάδει με τη στρατηγική της ΕΕ για τη σύνδεση Ευρώπης και Ασίας, καθώς και με τους συναφείς στόχους της πολιτικής σιδηροδρομικών μεταφορών της ΕΕ, ότι η διατύπωση μακροπρόθεσμων στρατηγικών στόχων για τον OTIF καλύπτει επαρκώς τους σκοπούς του οργανισμού και δεν έχει ως αποτέλεσμα την προσθήκη νέων στόχων για τον OTIF ή τη διατύπωση ερμηνείας των υφιστάμενων στόχων που συνεπάγεται επέκταση των αρμοδιοτήτων του OTIF, ότι ο δυνητικός αντίκτυπος της μακροπρόθεσμης στρατηγικής σχετικά με την οργάνωση και τους πόρους του OTIF θα αξιολογηθεί και θα τεκμηριωθεί στο πλαίσιο της πρότασης για αναθεωρημένο σχέδιο πρότασης, ότι η στρατηγική, μόλις εγκριθεί, θα εφαρμοστεί πρωτίστως με τη χρήση υφιστάμενων εργαλείων και διαδικασιών, όπως ορίζεται στην COTIF (πρόγραμμα εργασίας, προϋπολογισμός, εκθέσεις διαχείρισης, δραστηριότητες των οργάνων κ.λπ.).
                     
                  
                        Παρατηρήσεις:
                     
                     
                        Η συμβολή της Ένωσης στη διαβούλευση που διοργανώθηκε σχετικά με το σχέδιο πρότασης για μακροπρόθεσμη στρατηγική για τον OTIF υποβλήθηκε στη Γραμματεία του OTIF στις 17 Μαρτίου 2021 και παρατίθεται στο παράρτημα του εγγράφου SG-21017-AG 15/7. Η Ένωση εξέφρασε την ικανοποίησή της για την πρωτοβουλία, αλλά υποστήριξε ότι το σχέδιο στρατηγικής δεν έχει αναπτυχθεί επαρκώς. Απαιτείται περαιτέρω ανάλυση ιστορικού και συζήτηση σε επίπεδο εμπειρογνωμόνων. Αφετηρία θα πρέπει να είναι η ανάλυση της υφιστάμενης κατάστασης στις διεθνείς σιδηροδρομικές μεταφορές, συμπεριλαμβανομένης της χαρτογράφησης των τρεχουσών και των αναδυόμενων προκλήσεων, καθώς και η εξέταση των σχετικών νομικών, οικονομικών, περιβαλλοντικών και τεχνολογικών στοιχείων.
                     
                  
               Σημείο 8 της ημερήσιας διάταξης, στοιχείο α) – Έκθεση σχετικά με τις δραστηριότητες της ad hoc επιτροπής συνεργασίας και της ομάδας εργασίας νομικών εμπειρογνωμόνων
            
            
                        Έγγραφο/-α:
                     
                     
                        SG-21018-AG 15/8.1
                     
                  
                        Αρμοδιότητα:
                     
                     
                        Η Ένωση (συντρέχουσα και αποκλειστική)
                     
                  
                        Άσκηση των δικαιωμάτων ψήφου:
                     
                     
                        Η Ένωση
                     
                  
                        Θέση:
                     
                     
                        Λαμβάνεται υπόψη η έκθεση σχετικά με τις δραστηριότητες της ad hoc επιτροπής συνεργασίας και της ομάδας εργασίας νομικών εμπειρογνωμόνων και αναγνωρίζεται η σημασία της συνέχισης και του εξορθολογισμού του έργου αυτών των δύο οργάνων.
                        Υποστηρίζεται η απόφαση της Γενικής Συνέλευσης να συστήσει ad hoc επιτροπή νομικών θεμάτων και διεθνούς συνεργασίας, με τη συγχώνευση της ad hoc επιτροπής συνεργασίας και της ομάδας εργασίας νομικών εμπειρογνωμόνων.
                        Εγκρίνεται η προτεινόμενη εντολή της ad hoc επιτροπής νομικών θεμάτων και διεθνούς συνεργασίας, για μια αρχική περίοδο τριών ετών, και ανατίθεται στον Γενικό Γραμματέα να υποβάλλει τα συμπεράσματα και τις προτάσεις της ad hoc επιτροπής νομικών θεμάτων και διεθνούς συνεργασίας στα αρμόδια όργανα που αναφέρονται στο άρθρο 13 § 1 της COTIF προς εξέταση ή λήψη απόφασης.
                     
                  
                        Παρατηρήσεις:
                     
                     
                        Η έκθεση που υπέβαλε ο Γενικός Γραμματέας αναφέρει ότι η ad hoc επιτροπή συνεργασίας και η ομάδα εργασίας νομικών εμπειρογνωμόνων εκπλήρωσαν αποτελεσματικά τα καθήκοντά τους και κατέδειξαν την αξία τους στο πλαίσιο της ανάπτυξης του δικαίου του OTIF και της ενίσχυσης της διεθνούς συνεργασίας. Τα εν λόγω δύο όργανα, κατά την 4η σύνοδο καθενός εξ αυτών τον Απρίλιο του 2021, κατέληξαν σε συμφωνία για μια κοινή πρόταση για την αναδιοργάνωση των εργασιών τους στο μέλλον και για τη μείωση του διοικητικού φόρτου, μέσω της σύστασης μίας ενιαίας ad hoc επιτροπής.
                     
                  
               Σημείο 8 της ημερήσιας διάταξης, στοιχείο β) – Παρακολούθηση και αξιολόγηση των νομικών πράξεων
            
            
                        Έγγραφο/-α:
                     
                     
                        SG-21019-AG 15/8.2
                     
                  
                        Αρμοδιότητα:
                     
                     
                        Η Ένωση (συντρέχουσα και αποκλειστική)
                     
                  
                        Άσκηση των δικαιωμάτων ψήφου:
                     
                     
                        Η Ένωση
                     
                  
                        Θέση:
                     
                     
                        Υποστηρίζεται η έγκριση του σχεδίου απόφασης για την παρακολούθηση και την αξιολόγηση των νομικών πράξεων.
                        Υποστηρίζεται η έγκριση των επεξηγηματικών σημειώσεων σχετικά με το σχέδιο απόφασης για την παρακολούθηση και την αξιολόγηση των νομικών πράξεων.
                     
                  
                        Παρατηρήσεις:
                     
                     
                        Το προτεινόμενο σχέδιο απόφασης καθορίζει τις απαραίτητες νομικές διατάξεις για την οργάνωση και την εφαρμογή πολιτικής παρακολούθησης και αξιολόγησης των νομικών πράξεων του OTIF (πεδίο εφαρμογής, σχεδιασμός και ιεράρχηση προτεραιοτήτων, συνεργασία, συλλογή δεδομένων, αξιολόγηση και επακολούθηση), σύμφωνα με τους στόχους του προγράμματος εργασίας του OTIF.
                     
                  
               Σημείο 8 της ημερήσιας διάταξης, στοιχείο γ) – Τροποποίηση του εσωτερικού κανονισμού της Γενικής Συνέλευσης όσον αφορά τη συμμετοχή και εκπροσώπηση (διαπιστευτήρια)
            
            
                        Έγγραφο/-α:
                     
                     
                        SG-21020-AG 15/8.3
                     
                  
                        Αρμοδιότητα:
                     
                     
                        Η Ένωση (συντρέχουσα και αποκλειστική)
                     
                  
                        Άσκηση των δικαιωμάτων ψήφου:
                     
                     
                        Η Ένωση
                     
                  
                        Θέση:
                     
                     
                        Υποστηρίζεται η έγκριση των τροποποιήσεων των άρθρων 4 έως 7 του εσωτερικού κανονισμού της Γενικής Συνέλευσης.
                        Υποστηρίζεται η έγκριση των επεξηγηματικών σημειώσεων σχετικά με τα άρθρα 4 έως 7 του εσωτερικού κανονισμού της Γενικής Συνέλευσης.
                     
                  
                        Παρατηρήσεις:
                     
                     
                        Η ομάδα εργασίας νομικών εμπειρογνωμόνων εκπόνησε προτάσεις για την τροποποίηση των διατάξεων του εσωτερικού κανονισμού της Γενικής Συνέλευσης σχετικά με τα διαπιστευτήρια, με σκοπό τη βελτίωση και τη διασαφήνισή τους.
                     
                  
               Σημείο 8 της ημερήσιας διάταξης, στοιχείο δ) – Πρωτοβουλία της ΟΕΕ/ΟΗΕ για το ενιαίο σιδηροδρομικό δίκαιο
            
            
                        Έγγραφο/-α:
                     
                     
                        SG-21021-AG 15/8.4
                     
                  
                        Αρμοδιότητα:
                     
                     
                        Η Ένωση (συντρέχουσα και αποκλειστική)
                     
                  
                        Άσκηση των δικαιωμάτων ψήφου:
                     
                     
                        Τα κράτη μέλη
                     
                  
                        Θέση:
                     
                     
                        Λαμβάνεται υπόψη η έκθεση του Γενικού Γραμματέα και τα συμπεράσματα της ομάδας εργασίας νομικών εμπειρογνωμόνων σχετικά με τις πιθανές προσεγγίσεις για την ενοποίηση της σιδηροδρομικής νομοθεσίας·
                        Υποστηρίζεται η πρόταση απόφασης της Γενικής Συνέλευσης:
                        
                                    —
                                 
                                 
                                    να υποστηρίξει την εκπόνηση και την έγκριση νομοθετήματος διασύνδεσης μεταξύ της COTIF/CIM και της SMGS για τη διευκόλυνση των διεθνών σιδηροδρομικών εμπορευματικών μεταφορών μεταξύ Ευρώπης και Ασίας, υπό την προϋπόθεση ότι το εν λόγω νομοθέτημα διασύνδεσης δεν πρέπει να έρχεται σε σύγκρουση με τους ενιαίους κανόνες CIM UR και την SMGS·
                                 
                              
                                    —
                                 
                                 
                                    να ανατεθεί στον Γενικό Γραμματέα να συνεχίσει να συμμετέχει στις εργασίες της ΟΕΕ/ΟΗΕ σχετικά με το έργο ενοποίησης της νομοθεσίας για τους σιδηροδρόμους και να ανατεθεί στην ad hoc επιτροπή νομικών θεμάτων και διεθνούς συνεργασίας να παρακολουθεί το έργο της ΟΕΕ/ΟΗΕ σχετικά με την ενοποίηση της νομοθεσίας για τους σιδηροδρόμους και, εφόσον απαιτείται, να παρέχει συμβουλές·
                                 
                              Επαναδιατυπώνει την απόφαση που ελήφθη κατά την 13η σύνοδό της, σύμφωνα με την οποία αναγνωρίζει ότι πρέπει να λάβει εκ των προτέρων απόφαση όσον αφορά τη συμμετοχή στην εκπόνηση οποιουδήποτε νέου κειμένου για το διεθνές σιδηροδρομικό δίκαιο του οποίου το πεδίο εφαρμογής και οι στόχοι ενδέχεται να συγκρούονται ή να συμπίπτουν εν μέρει με το πεδίο εφαρμογής της COTIF και τους στόχους του OTIF.
                     
                  
                        Παρατηρήσεις:
                     
                     
                        Το θέμα αφορά την εναρμόνιση και την ενοποίηση του δικαίου των σιδηροδρομικών μεταφορών για τη διεθνή κυκλοφορία στην Ευρασία, η διαχείριση του οποίου πραγματοποιείται επί του παρόντος μέσω δύο διακριτών νομικών καθεστώτων: 1) της COTIF που τελεί υπό τη διαχείριση του OTIF, συμπεριλαμβανομένου του προσαρτήματος Β «Ενιαίοι νομικοί κανόνες σχετικά με το συμβόλαιο διεθνούς σιδηροδρομικής μεταφοράς εμπορευμάτων – CIM»· 2) της συμφωνίας για τις διεθνείς εμπορευματικές σιδηροδρομικές μεταφορές (SMGS), την οποία διαχειρίζεται η Οργάνωση Συνεργασίας Σιδηροδρομικών Επιχειρήσεων (OSJD). Στόχος της πρωτοβουλίας της ΟΕΕ/ΟΗΕ για το ενιαίο σιδηροδρομικό δίκτυο (ΕΣΔ) είναι να αναπτυχθεί μια προσέγγιση για την ενοποίηση της νομοθεσίας για τις σιδηροδρομικές μεταφορές με σκοπό τη βελτίωση της αποδοτικότητας και της ανταγωνιστικότητας των υπηρεσιών σιδηροδρομικών εμπορευματικών μεταφορών μεταξύ Ευρώπης και Ασίας. Οι εμπειρογνώμονες των κρατών μελών και της Επιτροπής, οι οποίοι συμμετείχαν σε αυτήν τη δραστηριότητα στην ΟΕΕ/ΟΗΕ, υποστήριξαν μια ρεαλιστική και σταδιακή προσέγγιση, η οποία ξεκινά ως πρώτο βήμα με την πιθανή έγκριση μιας «σύμβασης για τα συμβόλαια μεταφοράς βάσει του ΕΣΔ», η οποία θα μπορούσε να συνυπάρχει με τους σχετικούς κανόνες του OTIF και της OSJD. Το εν λόγω νομοθέτημα διασύνδεσης μεταξύ της COTIF/CIM και της SMGS θα κάλυπτε ένα κενό στους διεθνείς κανονισμούς για τις διεθνείς μεταφορές, στην περίπτωση που ούτε οι ενιαίοι κανόνες CIM UR ούτε η SMGS μπορούν να εφαρμοστούν σε ολόκληρο το ταξίδι (κυκλοφορία μεταξύ Ευρώπης και Ασίας).
                     
                  
               Σημείο 9 της ημερήσιας διάταξης – Κανόνες σχετικά με την εκλογή και τους όρους άσκησης των καθηκόντων του Γενικού Γραμματέα
            
            
                        Έγγραφο/-α:
                     
                     
                        SG-21022-AG 15/9
                     
                  
                        Αρμοδιότητα:
                     
                     
                        Η Ένωση (συντρέχουσα)
                     
                  
                        Άσκηση των δικαιωμάτων ψήφου:
                     
                     
                        Τα κράτη μέλη
                     
                  
                        Θέση:
                     
                     
                        Υποστηρίζεται η έγκριση του σχεδίου κανονισμού σχετικά με την εκλογή και τους όρους άσκησης των καθηκόντων του Γενικού Γραμματέα. Όσον αφορά το άρθρο 5 στοιχείο γ) (Κριτήρια προσόντων, γλώσσες): Δεν υπάρχει θέση της Ένωσης.
                        Υποστηρίζεται η έγκριση των επεξηγηματικών σημειώσεων για το σχέδιο κανονισμού. Ωστόσο, δεν υπάρχει θέση της Ένωσης όσον αφορά τα μέρη που σχετίζονται με το άρθρο 5 στοιχείο γ) του σχεδίου κανονισμού.
                        Υποστηρίζεται η έγκριση των τροποποιήσεων των άρθρων 10 και 22 του εσωτερικού κανονισμού της Γενικής Συνέλευσης και η έγκριση των επεξηγηματικών σημειώσεων σχετικά με τα άρθρα 10 και 22 του εσωτερικού κανονισμού της Γενικής Συνέλευσης που αφορούν την εκλογή και τους όρους άσκησης των καθηκόντων του Γενικού Γραμματέα. Ωστόσο, δεν υπάρχει θέση της Ένωσης σχετικά με το άρθρο 5 στοιχείο γ) του σχεδίου κανονισμού.
                     
                  
                        Παρατηρήσεις:
                     
                     
                        Σε αντίθεση με τα κριτήρια προσόντων που ίσχυαν στο παρελθόν για τους υποψηφίους για τη θέση του Γενικού Γραμματέα του OTIF (γνώση και των τριών γλωσσών εργασίας του OTIF, με ικανότητα εύκολης και απρόσκοπτης σύνταξης κειμένων σε μία από τις γλώσσες εργασίας), ο προτεινόμενος κανονισμός δίνει ρητά έμφαση στη γνώση της αγγλικής γλώσσας. Επίσης, απαιτείται γνώση μόνο δύο από τις τρεις γλώσσες εργασίας του OTIF.
                     
                  
               Σημείο 10 της ημερήσιας διάταξης – Τροποποίηση του εσωτερικού κανονισμού
            
            
                        Έγγραφο/-α:
                     
                     
                        SG-21024-AG 15/10
                     
                  
                        Αρμοδιότητα:
                     
                     
                        Η Ένωση (συντρέχουσα και αποκλειστική)
                     
                  
                        Άσκηση των δικαιωμάτων ψήφου:
                     
                     
                        Η Ένωση
                     
                  
                        Θέση:
                     
                     
                        Υποστηρίζονται η έγκριση των τροποποιήσεων των άρθρων 4 έως 7 και των άρθρων 10, 22 και 28 του εσωτερικού κανονισμού της Γενικής Συνέλευσης και η αντικατάσταση του εσωτερικού κανονισμού με την ενοποιημένη έκδοση που παρατίθεται στο παράρτημα 1 του εγγράφου SG-21024-AG 15/10.
                        Υποστηρίζονται η έγκριση των επεξηγηματικών σημειώσεων για τα άρθρα 4 έως 7 και τα άρθρα 10 και 22 του εσωτερικού κανονισμού της Γενικής Συνέλευσης και η αντικατάσταση των επεξηγηματικών σημειώσεων με την ενοποιημένη έκδοση που παρατίθεται στο παράρτημα 2 του εγγράφου SG-21024-AG 15/10.
                     
                  
                        Παρατηρήσεις:
                     
                     
                        Όπως αναφέρθηκε για τα σημεία 8, στοιχείο γ), και 9 της ημερήσιας διάταξης, η Γενική Συνέλευση θα αποφασίσει σχετικά με τις προτάσεις τροποποίησης του εσωτερικού κανονισμού της. Μια ενοποιημένη έκδοση όλων των τροποποιήσεων θα πρέπει να υποβληθεί προς εξέταση και έγκριση από τη Γενική Συνέλευση.
                     
                  
               Σημείο 11 της ημερήσιας διάταξης – Δημοσιονομικό πλαίσιο
            
            
                        Έγγραφο/-α:
                     
                     
                        Περιορισμένη διανομή
                     
                  
                        Αρμοδιότητα:
                     
                     
                        Τα κράτη μέλη
                     
                  
                        Άσκηση των δικαιωμάτων ψήφου:
                     
                     
                        Τα κράτη μέλη
                     
                  
                        Θέση:
                     
                     
                        Καμία
                     
                  
                        Παρατηρήσεις:
                     
                     
                        Σύμφωνα με το άρθρο 4 της συμφωνίας προσχώρησης της Ένωσης στην COTIF, «Η Ένωση δεν συμβάλλει στον προϋπολογισμό του OTIF και δεν συμμετέχει στις αποφάσεις που αφορούν τον εν λόγω προϋπολογισμό».
                     
                  
               Σημείο 12 της ημερήσιας διάταξης – Έκθεση σχετικά με τις δραστηριότητες της Διοικητικής Επιτροπής την περίοδο από 1 Οκτωβρίου 2018 έως 30 Σεπτεμβρίου 2021
            
            
                        Έγγραφο/-α:
                     
                     
                        Περιορισμένη διανομή
                     
                  
                        Αρμοδιότητα:
                     
                     
                        Η Ένωση (συντρέχουσα)
                     
                  
                        Άσκηση των δικαιωμάτων ψήφου:
                     
                     
                        Τα κράτη μέλη
                     
                  
                        Θέση:
                     
                     
                        Καμία
                     
                  
               Σημείο 13 της ημερήσιας διάταξης – Εκλογή της Διοικητικής Επιτροπής για την περίοδο από 1 Οκτωβρίου 2021 έως 30 Σεπτεμβρίου 2024 (σύνθεση και προεδρία)
            
            
                        Έγγραφο/-α:
                     
                     
                        Περιορισμένη διανομή
                     
                  
                        Αρμοδιότητα:
                     
                     
                        Η Ένωση (συντρέχουσα)
                     
                  
                        Άσκηση των δικαιωμάτων ψήφου:
                     
                     
                        Τα κράτη μέλη
                     
                  
                        Θέση:
                     
                     
                        Καμία
                     
                  
               Σημείο 18 της ημερήσιας διάταξης – Έγκριση αποφάσεων, εντολών, συστάσεων και άλλων εγγράφων της Γενικής Συνέλευσης (τελικό έγγραφο)
            
            
                        Έγγραφο/-α:
                     
                     
                        Περιορισμένη διανομή
                     
                  
                        Αρμοδιότητα:
                     
                     
                        Η Ένωση (συντρέχουσα και αποκλειστική), με την επιφύλαξη των αρμοδιοτήτων των κρατών μελών σχετικά με το σημείο 11 της ημερήσιας διάταξης
                     
                  
                        Άσκηση των δικαιωμάτων ψήφου:
                     
                     
                        Η Ένωση, με την επιφύλαξη των αρμοδιοτήτων των κρατών μελών σχετικά με το σημείο 11 της ημερήσιας διάταξης
                     
                  
                        Θέση:
                     
                     
                        Σύμφωνα με τα σχετικά σημεία της ημερήσιας διάταξης.